timothydillan/balinese-cpt-corpus huggingface dataset:
Universitas Brawijaya (UB) inggih punika silih tunggil perguruan tinggi ring Indonésia sané ngadeg ring warsa 1963 magenah ring Kota Malang, Jawa Timur manut Ketetapan Menteri Pendidikan dan Ilmu Pengetahuan No.1 tanggal 5 Januari 1963. Tanggal punika salanturnyané katetepang manados rahina Dies Natalis UB. Wasta Brawijaya kaicén olih Présiden Soekarno sané madué tetujon mangda prasida ageng tur masunar sakadi Raden Wijaya (Brawijaya I) pinaka pangripta Krajaan Majapahit taler pinaka kampus sané kasengguh utama ring jadma Indonésia. Universitas Brawijaya kabaos pinaka kampus sané pinih becik ring Indonésia tur limang warsa pinaka jayanti sané pinih becik sareng Universitas Indonésia, Institut Pertanian Bogor, Universitas Gadjah Mada, miwah Institut Téknologi Bandung manut panuréksan resmi Kemenristekdikti. Ring tincapan Internasional, UB ngrereh genah ka 51 ring wewidangan Asia miwah 400 ring makasami jagaté. UB madué petang kampus. Kampus sané pinih utama magenah ring sisi kauh Kota Malang (Ketawanggedé), miwah kampus kaping kali magenah ring Puncaking Dieng utawi sané kasengguh manados UB Dieng tur kaanggén pinaka sarana olahraga ring palemahan tur makudang-kudang sarana risét miwah perkuliahan. Sané lianan kampus katiga miwah kapat magenah ring Kediri miwah Jakarta. UB madué kasugihan jimbarnyané 981 héktar taler dana marupa jinah ngantos 5,12 Triliun Rupiah utawi US$ 768,1 Juta. Punika sané ngawinan Universitas Brawijaya manados kampus sané pinih ageng tur sugih ring ungkur Universitas Indonésia.

Logo
Logo saking Universitas Brawijaya mawentuk garis lalima sané masikian antuk warna pelung-badeng sané nasarin. Ring tengahnyané wénten gegambaran arca Raden Wijaya (Brawijaya I) mawarna kuning emas, pinaka Déwa Wisnu sané madué tangan papat. Tangannyané ngemel damar, bekicot, gada miwah cakra. Sané lianan manados simbol Ciwa, Raden Wijaya nganggén mahkota sané kawastanin Candra Kapala. Ring sisi kiwa miwah tengen Raden Wijaya madué apasang Déwa Perwara manados parekan Raja. Antuk makasamian logo nyihnayang watek saking Universitas Brawijaya. Kawibawan kagambarang antuk warna kuning emas tur sakayang-kayang kagambarang antuk warna badeng. Bani ngusak-asik sané nénten becik utawi patut kagambarang antuk wentuk mahkota candra kapala. Patuh ring hukum kagambarang antuk wentuk gada. Bagi matehang napi sané kabaos nénten patut utawi becik sakadi simbol sanjata cakra. Makasami sané mapaiketan tur kabaos suci tur geginannyané manados pamiara sakadi Déwa Wisnu taler antuk simbol bekicot. Precaya indik kawéntenan zat sané urip kagambarang antuk lampu. Manut punika loko nyihnayang makasami watek Raden Wijaya (Brawijaya I) sané satata kadasarin antuk Pancasila.

Pustaka

Jawa Timur
Universitas ring Indonésia
Univérsitas Indonésia inggih punika silih tunggil perguruan tinggi sané wénten ring negara Indonésia. Kampus sané pinih utama magenah ring Depok, Jawa Barat tur kampus utamanyané sané lianan magenah ring Salemba, Jakarta Pusat. Kampus puniki sampun ngamedalang sawatara 400.000 diri alumni utawi sarjana. Univérsitas puniki kabaosang dados silih tunggil tigang perguruan tinggi sané kasub ring Indonésia, sareng Univérsitas Gadjah Mada miwah Institut Teknologi Bandung. Univérsitas Indonésia mawit saking kolonial Belanda tur ngwangun sekolah sané madué tetujon ngamedalang asisten dokter. Univérsitas Indonésia kakawitin ring 2 Pébruari 1950 tur présiden utamannyané inggih punika Ir. R.M Pandji Soerachman Tjokroadisoerio.

Pustaka

Universitas ring Indonésia
Jawa Barat
Univérsitas Udayana, utawi UNUD inggih punika univérsitas negeri ring Kota Dénpasar, Bali. UNUD kaadegang duk tanggal 29 Séptémber warsa 1962 miwah sadurungé duén Univérsitas Airlangga sané magenah ring Surabaya. Réktor sané mangkin (2019) inggih punika Prof. Dr. A.A. Raka Sudéwi, Sp.S(K). Wastan univérsitas mawit saking Raja Bali abad ka-10 Udayana (Dharmodayana).

Manut ring data resmi sané kaungguhang olih Kemenristekdikti, UNUD punika univérsitas ka-57 ring Indonésia indik sumber daya manusia, kualitas management, aktivitas siswa, kualitas risét miwah publikasi. Kadasarin data sané kaungguhang olih UniRank indik kualitas univérsitas jagat sami, Udayana punika nomer ka-2128 ring jagaté miwah ka-36 ring Indonésia.

Fakultas
Universitas Udayana madué 13 Fakultas miwah 1 Pascarsarjana:

Program Studi
Saking 13 Fakultas sané wénten ring Universitas Udayana, wénten program studi-program studi Sarjana (S1), Magister (S2), Profesi, miwah Doktor (S3) sebagai berikut.

Pascasarjana
Program Pasca sarjana kaadegang duk tanggal 6 Oktober 1992. Mangkin Pascasarjana madué program studi:

Alumni

Pustaka

Bali
Univérsitas ring Bali
Usaba Sumbu inggih punika upakara sané kalaksanayang nyabran warsa ring désa Timbrah, Kabupatén Karangasem. Upakara yadnyané puniki kapiletin olih warga désa Timbrah pinaka bhakti ipun kapining Ida Sang Parama Kawi. upakara puniki ketah kauningin pinaka upakara sané nganggén tiang sané malakar antuk tiying sané jegjeg tur madaging sarwa upakara, sané kabaos sumbu (Sumbu maartos poros utawi pusat). Tegeh tiangé puniki kirang langkung selaé méter saking sor. Sumbu puniki kawangun antuk sarwa upakara minakadi rerenteng, bungan langkuas, reringgitan naga sari, wayang miwah sané lianan. Ring muncuk sumbu puniki madaging manuk déwata sané kapercaya jagi nekedang upakarané puniki kapining Ida Sang Hyang Widhi Wasa.

Rikala nyujukang sumbu, sadurungné kawéntenang upakara nyulubin sumbu olih bajang-bajang ring désa inucap. Sumbu punika kajujukang ring tongos sané dangsah. Bajang-bajang sané polih ayahan sumbu nganggén busana rejang, raris ngeranjing ring sor sumbuné punika. Risampuné ngeranjing, sumbu puniki kalingserang olih truna-truna adat. upakara puniki ketah kabaos sakadi pamuteran Gunung Mandara Giri. Sumbu puniki pinaka simbol Bhuana Agung.

Risajeroning upakara usaba sumbu, désa adat sané kakepah dados papat pauman, minakadi pauman Béji, Pauman Pesa, Pauman Manak Yéh, tur Pauman Lambuan nunjuk bajang sané jagi sareng ayahan sumbu. Soang-soang pauman punika nunjuk asiki bajang, sajabaning pauman désa sané nunjuk bajang kakalih, sawiréh pauman puniki madué krama désa pinih akéh.

upakara Usaba Sumbu puniki ketah kalaksanayang aminggu, kakawitin antuk upakara melasti ka segara. Tigang rahina selanturnyané kalaksanayang acara Usaba Sumbu Kaja. Rikala punika para krama banjar ngaturang bhakti ring galah roras wenginé. Selanturnyané kalaksanayang upakara pangajengan. Ring rahinané puniki kalaksanayang tabuh rah anggén nyomia butha kala. Risampuné puput, kalanturang antuk upakara panyelagan. Ring rahina puniki para krama désa nyayagayang sakancan upakara sané kaanggén ri kala Usaba Sumbu Kelod. Risampuné upakara-upakara punika sampun sayaga, benjang nyané kalaksanayang upakara Usaba Sumbu Kelod. upakara puniki katujuang majeng ring Ida Batara Sri Rambut Sedana, antuk ngadegang kakalih sumbu punika taler kaaturang bawi guling.

Pustaka

Usaba
Budaya Bali
Warisan Budaya Takbenda Propinsi Bali
Vénus (simbol: ) (Shukra ring Sansekerta, Indonésia:Kejora) wantah planet sané kaping kalih saking surya. Planet punika ngitering surya antuk 224,7 dina Bumi. Venus nenten madué satelit alami. Venus ngitering surya matulak margi sareng bumi, Suksmanyané surya ring venus endag ring kauh miwah surup ring kangin. Venus wantah obyek pinih galang ring akasa ri kala wengi sesampun candra.

Venus wantah planet kebumian, venus kawastanin nyaman bumi awinan sukat, abot miwah lakar sané masaih tekén bumi. Planet punika madué atmosfer sané paling padet saihin tekén kapapat planet kebumian lianan, malakar antuk 96% karbon dioksida.

Pustaka

Planét
Villach inggih punika kota ring Kärnten, Austria. Villach jimbarnyané 134,98 km². Akéh kramanyané kirang langkung 61.879 diri.

Cuaca
Villach madué musim panas sané masuhu dingin (Köppen Dfb).

Pustaka

Pranala jaba

Villach - Official website (English version)
Kowatsch - Villach Bus System official site
Official website of the Carinthia University of Applied Sciences - FH Kärnten

Kanton ring Austria
Vincent van Gogh inggih punika silih tunggil pelukis sasampun imprésionis Belanda, Ida kasub krana wikan ring seni. Vincent embas ring Zundert, Belanda ring tanggal 30 Maret warsa 1853 tur padem ring Prancis tanggal 29 Juli warsa 1890 ri tatkala mayusa 37 warsa. Ida sampun ngaryanin makudang-kudang karya seni, sawatara 2.100. Karya seni punika marupa lukisan wiasa miwah lukisan minyak sawatara 860 karya.

Ida ketahnyané ngelukis alam, benda, miwah potrét anak lianan. Ring karya-karyan Idané wénten cihna khasnyané inggih punika warna sané tebel tur kuasné sané éksprésif. Ida kasub ring abad ka-20 krana unsur karyanyané kaanggén olih seniman éksprésionis Jerman miwah Fauvis. Ring warsa 1973, kaadegang museum antuk mikelingin pakaryan ida.

Pustaka

V
Votivkirche kémanten inggih punika gréja Katolik sané wénten ring Wina, Austria. Votivkirche kawangun saking 1856 ngantos 1879.

Pustaka

Pranala jaba

Situs resmi Votivkirche
Votivkirche, galeri poto ring Flickr
YouTube Video manut gereja, YouTube video showing the inside of the church.

Bangunan gereja Katolik Roma abad ka-19
Bangunan miwah struktur ring Alsergrund
Gereja pragat ring 1879
Bangunan gereja Katolik Roma ring Vikariat kota Vienna
Arsitektur Gothic Revival ring Austria
Bangunan gereja Gothic Revival
Gereja Votive
Waluh Jepang utawi jepang utawi jipang (Sechium edule) inggih punika silih tunggil soroh entik-entikan sané mentiknyané lingsehan miwah mlépah. Entikan puniki mentik lumbung ring palemahan tropis.

Entikan waluh jepang puniki madué punya utawi giing sané mes, madué akéh carang, ring carangnyané wénten pembelit sané mawentuk spiral, kasap miwah mawarna gadang. Entikan waluh jepang puniki madué don tunggil, sané mawentuk papusuh utawi jantung, tepinyané bertoréh, muncuk miwah bongkolnyané tajep utawi lanying, kasap, lantangnyané 4–25 cm, lumbang donnyané, makatik lantang, don waluh jepangé matulang nyari utawi mawentuk jeriji miwah mawarna gadang.

Entikan waluh jepang puniki madué sekar sané ngrumpyuk, genahnyané ring paang donnyané, makelopak matajuk lalima, madué mahkota sané beralur, madué benang sari lalima, muncuk sarinnyané punika mawarna jingga, madué putik asiki miwah mawarna kuning. Wohnyané mawentuk bunter, mentiknyané magantung miwah mawarna gadang masawang petak. madué wiji sané pégpég, makeping dadua miwah mawarna putih. Tiosan punika, entikan waluh jepang puniki madué akah tunggang sané mawarna petak masawang coklat.

Galeri

Pustaka

Jipang
Waluyo Hartono (embas 30 Séptémber 1983 ring Banyumas, Jawa Tengah) inggih punika pemain sépak bola Indonésia sané main anggén Deltras ring Liga 1 pinaka bék.

Pustaka

Pranala jaba
Waluyo on deltras-fc.com
Profile Waluyo (Arema)
Profile Waluyo
Profile Waluyodi (persib)

Pemain bal-balan Indonésia
Pemain Persib Bandung players
Pemain Arema FC
Pemain Deltras F.C.
Pemain PSS Sleman
Warga Aksara Bali tegesnyané lambang suara utawi gambar suara sané kaanggén ngentosin huruf ring sajeroning basa Bali. Aksara punika taler dados dasar/simbol pamijilan miwah mademang, kawigunan aksara puniki manut ring genah miwah fungsi sosial, agama sané mapaiketan sareng budaya bali miwah miwah keraketan iraga masemeton ring sajeroning Agama Hindu-Bali. Kawéntenan aksara Bali mabuat pisan riantukan aksara nénten wantah huruf sakéwanten pah-pahan ring kauripan krama Baliné.

Pasang aksara Bali tegesnyané uger-uger sané kaangén nyurat ring sajeroning aksara Bali. Aksara punika wénten kalih warna kawastanin :
Aksara suara (vokal)
Aksara Wianjana (konsonan)

Salanturnyané aksara punika kepah dados tigang soroh luiripun :
Aksara wréastra inggih punika aksara sané kanggén nyuratang bahasa Bali lumrah, upami : urak, pipil, pangéling-éling, miwah sané lianan.
Aksara swalalita inggih punika aksara sané kanggén nyuratang basa kawi, Jawi Tengahan, Sanskerta. Upami : Kidung, Kakawin, Parwa, miwah Sloka.
Aksara modré inggih punika aksara sané kanggén nyuratang indik kadiatmikan. Upami : Japa Mantra.

Pustaka

Aksara Bali
Warih Wisatsana () inggih punika silih tunggil pangawi sastra Bali. Ritatkala alit ngantos truna, Ida meneng ring Salatiga, Klatén miwah Pontianak. Ida naenin masekolah ring makudang-kudang univérsitas nanging ten siki sané ngawinan Ida madué gelar sarjana. Ida seneng dados pengawi. Ida malajah preragan antuk ngaryanin sastra, ida talér madué guru inggih punika para punggawa. Ida nyenengin puisi mawit saking SMP.

Pustaka

Pangawi Sastra Bali
Wayan Sunarta utawi Jéngki () inggih punika silih tunggil pangawi sastra Bali. Ida muputang pendidikan ring Jurusan Antropologi Budaya, Fakultas Sastra, Universitas Udayana (1994-2000). Ida polih malajah ring Jurusan Seni Lukis Institut Kesenian Indonésia (ISI) Dénpasar (2002-2003). Ida ngawitin nyurat puisi saking purwaning warsa 1990. Ida jemet nyurat Prosa liris, cerpén, ésai seni-Budaya, ulasan seni rupa miwah novél.

Pustaka

Wayan Sunarta
Wayang Cěnk Blonk inggih punika sekaa wayang kulit sané mawit saking Tabanan miwah dalangnyané maparab I Wayan Nardayana. Sekaa wayang punika silih tunggil sekaa wayang sané pinih kasub ring Bali. Punika santukan, sekaa wayang puniki nyinahang cerita sané tradisional sakewanten madaging makudang-kudang bebanyolan. Nénten wantah pamargin carita sané madaging bebanyolan, Wayang Cěnk Blonk punika nyinahang kalangan bebalihan sané madaging makudang-kudang lampu warna-warni miwah suara-suara tambahan. Yéning kasaihan sareng sekaa wayang ring Bali sané lianan, Wayang Cěnk Blonk punika madué sekaa sané akéh pisan ngantos séket (50) diri.

Pustaka

Budaya Bali
Westlife inggih punika sekaa gegendingan saking Irlandia. Sané rumasuk juru gending punika inggihnyané Shané Filan, Brian McFadden, Kian Egan, Nicky Bryné miwah Mark Fehilly. Sekaa punika kamedalang duk tanggal 3 Juli warsa 1998. Akéh gending-gendingnyané sané kasub ring negara Irlandia ngantos ka dura negara, gending punika wénten 14 sakadi:

Swear It Again" (warsa 1999)
"If I Let You Go" ( warsa 1999)
"Flying Without Wings", kasarengin antuk juru gending BoA (kamuat ring sasolahan Pokémon 2000) (1999)
"I Have A Dream"/"Seasons In The Sun"(warsa 1999)
"Fool Again" ( warsa 2000)
"Against All Odds (Take A Look At Me Now)" (kasarengin antuk Mariah Carey) (warsa 2000)
"My Love" ( warsa 2000)
"Uptow Girl" (warsa 2001)
"Queen Of My Heart" (warsa 2001)
"Try Again" (warsa 2001)
"World of Our Own" (warsa 2002)
"Unbreakable" (warsa 2002)
"Mandy" (warsa 2003)
"You Raise Me Up" (warsa 2005)

Artis punika taler ping pat nyabran warsa ngamolihang jayanti ring ITV indik gending sané mapuspata Record of the Year. Murdan gending-gending punika wantah Flying Without Wings, My Love, Mandy, dan You Raise Me Up. Panglimbakan sekaa gending punika taler ngantos ka negara Indonésia. Artis punika ngamolihang jayanti platinum ping kalih dasa tur manados silih tunggil gending saking dura negara sané kasétnyané kaadol ngantos sawatara satu yuta. Pamargin sekaa punika puput ngantos 23 Juni warsa 2012 .

Pustaka

Westlife
Irlandia
WhatsApp inggih punika silih tunggil aplikasi sané kaanggén ngirimang pesan sané marupa suratan, potrék, video, audio, kontak, miwah genah "lokasi". Aplikasi punika nénten ngamedalang prabaya ri tatkala kaanggén, wantah nganggén kuota manten. Kapertama WhatsApp punika wantah dados prasida kaangén ring iPhoné kémanten, sakéwanten salanturnyané aplikasi punika dados kaanggén ring Android, Windows Phone, Blackberry, Apple iOS, tur Nokia. Yéning pacang nganggén aplikasi punika patut ngaryanin akun nganggén nomer hapenné soang-soang.

Pustaka

Pranala jaba
Situs resmi WhatsApp
Whatsapp Web

WhatsApp
Wina inggih punika ibu kota negara miwah kota sané pilih jimbar ring Wina. Wina jimbarnyané 414,8 km². Akéh kramanyané kirang langkung 1.888.776.

Pustaka
Pippal, M.: A short History of Art in Vienna, Munich: C.H. Beck 2000, ISBN 978-3-406-46789-9.

Wina
Wong Amanab inggih punika silih tunggil krama sané magenah ring tepi Indonésia sareng Papua Nugini ring nusa Irian. Akéh kramanyané ring Indonésia sawatara 3000 diri sareng 4000 diri ring Papua Nugini. Genah wewidangannyané ring Kecamatan Waris, Kabupatén Jayapura, Propinsi Irian Jaya.

Pustaka

Wong
Wong Arab inggih punika silih tunggil wong sané wénten ring jagaté. Ring jaman sakadi mangkin Wong Arab katiosang saking fisik utawi kabudayan saking wong suku bangsa sané asli ngancan meweh kacunduk. Punika masih yéning niosang wong Arab dura negara miwah Wong Arab saking Negara Indonésiané, napi malih niosang Wong Arab sané sampun dados asiki ring suku - suku wangsa sané tiosan.

Pustaka

Arab
Wong Asmat inggih punika wong sané meneng ring Irian Jaya kelod ring tukad-tukad agung minakadi Aswets, Pomats, Undir, Bets, Sirets, miwah Brazza. Tanahnyané mawentuk rawa-rawa sané ngawinan tanahé punika nénten patut kaanggén matatanduran. Nanging punika mawinan akéh wénten ajengan, sakadi sagu sané mentik subur irika, wénten taler beburon minakadi céléng alas, kedis, miwah bé. Wong Asmat ngwangun padésaan ring sisin tukad.

Pustaka

Wong
Wong Baduy inggih punika soroh wong saking Sunda, santukan budaya miwah basanyanné pateh sakadi kabudayan Sunda. Krama Baduy punika kakepah dados kalih soroh, inggih punika soroh Baduy Dalam sané taler kabaos Urang Kejeroan miwah soroh Baduy Jaba sané ketah kabaos Urang Panamping. Genah wong Baduy wantah wénten tatiga kémanten tur magenah ring tanah adat sané mawasta tanah larangan, inggih punika Kampung Cikeusik, Cikartawana miwah Cibeo. Wewidangan krama Baduy puniki magenah ring Désa Kanekes, Kecamatan Leuwidamar, kabupatén Rangkasbitung, Propinsi Jawa Barat. Wong Baduy ring warsa 1984 akéhnyané 4.582 krama sané akéh lanangnyané wantah 2.249 diri.

Pustaka

Wong
Wong Bali Aga inggih punika suku sané kabaos sujati mawit saking Bali. Suku puniki sampun meneng ring Bali sadurung suku saking dura wewidangan rauh ka Bali. Krama puniki mawit saking krama Austronésia sané mapupul tur salanturnyané ngawentuk désa.

Suku Bali Aga sané ketah ring Bali inggih punika magenah ring Désa Tenganan miwah Désa Trunyan. Suku Bali Aga puniki kantun madasar antuk tradisi miwah awig-awig sané kapolihin saking leluhur miwah tetamiannyané. Suku punika taler nganggén dialék sané nyihnayang krama sujati saking Bali. Ring désa Tenganan, kramané ngawé tenun ikat sané mawasta Pegeringsingan, tur ring Désa Trunyan kramané irika ngenahang layon ring wetén Taru Menyan. Budaya miwah tradisi adat sané akéh punika ngawinan para tamiu saking Indonésia miwah duranegara seneng malancaran ka désané punika. Wénten taler wisatawan sané ngalaksanayang penelitian irika mangda prasida nguningin indik kaweruhan taler kawéntenan tetamian ring désa-désa Bali Aga.

Pustaka

Bali Aga
Wong Dayak Basap inggih punika silih tunggil soroh sané wénten ring Indonésia. Wong Basap nyeneng ring sor miwah ujung Tukad Sembakung miwah Sesayap ring kaja kanginan Propinsi Kalimantan Timur, minakadi ring Kecamatan Nunukan, Bulungan Lan Sangkurilang ring Kabupatén Bulungan, miwah ring Kecamatan Kutai ring Kabupatén Kutai. Basanyané rumasuk ring basa Punan. Akéh kramanyané inggih punika kirang langkung 10.000 diri. Para peneliti saking bangsa barat ngepahang wong basap punika pinaka silih tunggil saking Dayak Punan, inggih punika warga pangembara ring tengahin Kalimantan. Silih sinunggil kekaryannyané inggih punika ngumpulan sebun kedis.

Pustaka

Wong
Wong Bengkulu inggih punika silih tunggil soroh sané wénten ring Indonésia. Wong punika meneng ring wewidangan Kota tengahing Bengkulu ring sisin pasih Kabupatén Bengkulu sisi kalér. Wong Bengkulu ketah kabaos Melayu Bengkulu. Manut saking sang sané maraga wikan, wong punika rauh saking wewidangan lianan sané nampek saking Bengkulu sakadi Jambi, Riau, Palémbang, miwah Minangkabau. Genah paumahan sané kapertama magenah ring wewidangan Pondok Kelapa miwah Peken Pedati. Akéh kramanyané irika manut sénsus ring warsa 1930 inggihnyané sawatara 13.418 jadma.

Pustaka

Bengkulu
Bengkulu
Wong Busami inggih punika silih tunggil soroh sané wénten ring Indonésia. Wong Busami meneng ring wewidangan pasih kaja Irian Jaya taler wénten ring sisi Pulo Yapén, ring sisi kangin Celukan Cendrawasih. Désa-désa Wong Busami inggih punika minakadi désa Kamanap, Masiorati miwah Kaonda. Basa Busami rumasuk ring rumpun Basa Papua tur kekepah dados makudang - kudang dialék. Akéh krama irika kirang langkung wénten 600 diri. Wewidangan Wong Busami rumasuk ring Kecamatan Yapén Barat miwah Yapén Selatan, Kabupatén Kepulauan Yapén, Propinsi Papua.

Pustaka

Wong
Wong Gorontalo (; Jawi: ڬورونتالو) inggih punika wong sané magenah ring Propinsi Gorontalo. Gorontalo kaserap saking Hulontalo. Basa Gorontalo dados akéh penganggényané dumun ritatlaka madados kerajaan. Wong punika madué paiketan Hulontalagi yakni sira sané tedun saking akasa, sané malingga malinggih Gunung Tilongkabila. Dumun, polih kerajaan sané akéh sakadi Gorontalo, Limboto, Suwawa, Tapa, Atinggola miwah Boalemo. Basa Gorontalo punika madué tiga dialék, inggih punika Gorontalo, Bolango miwah Sumawa.

Pustaka

Gorontalo
Gorontalo
Wong Kayan inggih punika wong sané meneng ring wewidangan Tukad Mendalam, Rajang, miwah Baram ring Kalimantan Barat. Wit ipun sadurungnyané inggih punika ring hulu Tukad Kayan, Kalimantan Timur. Santukan wénten pikobet, sané ngawinan ipun sareng sami migrasi ka sisi kauh ngantos wewidangan Kabupatén Kapuas Hulu ring sisi kauh mangkin. Pacanggahan ipun ngantos ka kota Putus Sibau, tur pateh sakadi akéh krama wong Dayak, wong Kayan nalér sampun macampuh antuk kelompok-kelompok tiosan ring wewidangan punika.

Para cendikiawan antropologi asing ketah nyorohang wong Kayan sareng wong Kenyah dados asiki, inggih punika Kayan-Kenyah, santukan makudang-kudang kabudayannyané pateh. Krama-kramané punika asiki naler sané tiosan maosang dewekné mabinayan. Wong Kayan nganggén sistem krama sané hierarkis kahanannyané. Ipun sareng sami naler uning antuk kawéntenan adat ngecacah kulit sané ketah kabaos tattoo.

Sasuén-suén warsa duk rihin kelompok suku Kayan punika mawit saking DataranTinggi Apo Kayan, sané magenah ring hulu Tukad Kayan, sané mangkin ngranjing ring wewidangan Kabupatén Bulungan, Kalimantan Timur. Kramané sané duk rihin meneng ring dataran tinggi Apo Kayan, inggih punika suku wangsa Kayan, Kenyah miwah Bahau. Pagingsiran krama saking Apo Kayan puniki kantun manggeh ngantos panyatus warsa.

Pustaka

Wong
Wong Kei inggih punika silih tunggil soroh sané wénten ring Indonésia. Wong punika magenah ring Pulo Kei sané kakepah dados pulo Nuhucut, Nuhora, Kaidullah, Tondayu, miwah Walir. Akéh krama irika ngantos 35.000 jadma. Irika taler wénten Basa Kei sané kantun masikian sareng soroh Basa Fordata. Wong Kei kasub kabaos Evav sané maartos pulo bawi. Manut saking baos sané lianan, kruna Kei mawit saking basa Portugis "kayos" sané maartos padet. Désa-désa adat sané wénten drika mawentuk krajan alit tur madué raja sané kabaos Rat utawi Ratu utawi Jadma Sugih.

Pustaka

Wong
Wong Kubu inggih punika silih tunggil Wong sané urip ring wates Propinsi Jambi miwah Propinsi Sumatera Kelod taler. Wong punika taler kasengguh 'Anak Dalam'. Wong punika urip ring tios kecamatan ring Sumatera Kelod, sekadi ring Kecamatan Bayung Lincir miwah Kecamatan Babat Toman ring kabupatén Musi Banyuasin, kalanturang ring Kecamatan Jadimulyo, Muara Lakitan, Rawas Ilir, Rawas Ulu miwah Bangkau Hulu, Kabupatén Musi Rawas. Genah Wong punika mapindah-pindah mawinan akéh ngerereh hasil alas miwah ngerereh iwak.

Pustaka

Wong